
Hrvatski zavod za javno zdravstvo 
Zagreb, 25. svibnja 2020. 


Osiguranje epidemioloških mjera u izbornom procesu 
Prikupljanje potpisa birača — predlagatelja 


Preporuke se izdaju u svrhu zaštite volontera izbornih sudionika (u daljnjem testu: volonteri) i 
građana tijekom izbornog procesa u dijelu prikupljanja potpisa birača — predlagatelja (u daljnjem 
tekstu: potpisi) s obzirom na epidemiološku situaciju bolesti COVID-19 u Republici Hrvatskoj. 
Preporuke se odnose na volontere, građane te ostale osobe koji će sudjelovati u ovome dijelu 
izbornog procesa. 


1. Opće preporuke 





Preporučuje se da se potpisi prikupljaju prvenstveno na otvorenom prostoru, na štandovima. 


Opće zaštitne mjere. Potrebno je izbjegavati dodirivanje lica nečistim rukama. Prilikom kašljanja ili 
kihanja obvezno je pokriti usta i nos laktom ili papirnatom maramicom koju kasnije treba baciti u 
smeće i oprati ili dezinficirati ruke. Ostale opće mjere prevencije širenja bolesti COVID-19 dostupne 
su na sljedećoj poveznici: https://bit.ly/2LFENUum. 


Fizička udaljenost. Tijekom svih aktivnosti prilikom prikupljanja potpisa svi se sudionici moraju 
pridržavati mjere fizičke udaljenosti od 1,5 metra u odnosu na druge osobe, osim ako se radi o 
članovima istog kućanstva ili osoba koje su uobičajeno u bliskom kontaktu. 


Zaštitna oprema. Ako se prikupljanje potpisa ne može organizirati drugačije nego u zatvorenim 
prostorima, preporučuje se nošenje maski za lice ili medicinskih maski za volontere. Upute o 
pravilnom korištenju maski dostupne su na sljedećoj poveznici: bit.ly/2Lu1a4s. 


Evidencija. Preporučuje se uspostava sustava vođenja evidencije svih prisutnih osoba radi lakšeg 
naknadnog epidemiološkog praćenja kontakata u slučaju pojave zaraze virusom SARS-CoV-2. 
Evidencija mora sadržavati ime i prezime i OIB. 


2.  Prostorno-tehnički i sanitarni uvjeti 





Vidljive obavijesti i informiranje sudionika. Na vidljivom je mjestu u neposrednoj blizini ili na štandu 
nužno postaviti informacije o higijenskim postupcima te pisanu uputu o potrebi dezinfekcije ruku 
prije i nakon potpisivanja. 

Dezinficijens. U neposrednoj blizini ili na štandu nužno je na raspolaganje postavljanje dozatora s 
dezinfekcijskim sredstvom (na bazi alkohola u koncentraciji ne manjoj od 70 % ili drugog sredstva 
prikladnog za korištenje na koži s deklariranim virucidnim djelovanjem). Kad osoba pristupi štandu, 
volonteri će joj obvezno na ruke nanijeti dezinficijens na bazi alkohola ili drugog sredstva prikladnog 
za primjenu na koži s deklariranim virucidnim djelovanjem. Ruke se moraju dezinficirati i nakon 
davanja potpisa, o čemu brigu vodi volonter. 


Kontaktne površine. Posebnu pozornost treba obratiti na površine štandova koje je potrebno češće 
dezinficirati, primjerice svakih sat vremena. 


Higijena radnog prostora. Postupci za čišćenje, kao i preporučena sredstva za čišćenje dostupni su na 
sljedećim poveznicama: 


* —Bezoboljelih od COVID-19: https://bit.ly/2VLkkt3 
* Osobe pod sumnjom ili oboljele od COVID-19: https://bit.ly/3d1WmisS. 


Dozatori i ostali uređaji za dezinfekcijska sredstva. Potrebno je provođenje redovitih provjera kako 
bi se osiguralo pravilno funkcioniranje uređaja za dezinfekcijska sredstva. Neispravne jedinice 
potrebno je brzo popraviti ili zamijeniti. 


Odlaganje otpada. U neposrednoj blizini radnog prostora preporučuje se postavljanje kante za 
otpatke s postavljenim vrećicama i odgovarajućim poklopcima. 


3. Organizacija i provedba postupka prikupljanja potpisa 





Informiranost volontera i drugog osoblja. Prije početka rada/otvaranja potrebno je educirati 
volontere i osoblje o svim mjerama koje se provode. 


Maksimalni broj osoba u zatvorenim prostorijama. Ako se potpisi prikupljaju u zatvorenim 
prostorijama, organizatori će najveći broj sudionika koji mogu istovremeno boraviti u zatvorenim 
prostorima, uz poštovanje preporučenog kriterija od jedne osobe na 4 mži fizičkog razmaka od 1,5 m, 
odrediti sukladno veličini prostorija objekta. 


Raspored sjedećih i stajaćih mjesta. Sjedeća i stajaća mjesta rasporediti tako da budu na 
međusobnoj udaljenosti od 1,5 metra. 


Građani. Pristupanje štandu za prikupljanje potpisa organizirati na način da se zadovoljava kriterij 
udaljenosti od 1,5 metra između volontera i građana. Ako građani stoje u redu za pristup štandu, 
potrebno je pridržavati se preporučenog fizičkog razmaka. 


Promotivni materijali. Ako se na štandu, osim prikupljanja potpisa, dijele promotivni materijali, 
preporučuje se da se podjela promotivnih materijala provodi na način da jedan zaduženi volonter 
dijeli pojedinačne artikle građanima, održavajući pritom što veću udaljenost i sa što manje kontakta 
te da učestalije dezinficira ruke. 


Potpisivanje. Građani obvezno moraju provesti dezinfekciju ruku prije i nakon potpisivanja. 
Preporučuje se da građani donesu svoje kemijske olovke, što ne isključuje dezinfekciju ruku prije i 
nakon potpisivanja. 

Dnevno mjerenje tjelesne temperature. Volonteri i drugo osoblje trebaju kod kuće u jutarnjim 
satima, a prije dolaska u smjenu, izmjeriti tjelesnu temperaturu. Ako im je tjelesna temperatura 
viša od 37,2 “C u jutarnjim satima, ako se osoba osjeća bolesno ili ima bilo koje znakove bolesti 
(odnosi se na sve simptome i znakove bolesti, ne samo na bolesti dišnih puteva), odgađa planiranu 
aktivnost te se javlja nadležnom obiteljskom liječniku. 


4. Dolazak suradnih djelatnika 





Suradni djelatnici. Dolazak drugih osoba (npr. pomoćnika, kurira, dostavljača) treba organizirati na 
način da se prije dolaska te osobe telefonski najave i izmjere temperaturu. Ako je tjelesna 
temperatura viša od 37,2 *C u jutarnjim satima, ako se osoba osjeća bolesno ili ima bilo koje znakove 
bolesti (odnosi se na sve simptome i znakove bolesti, ne samo na bolesti dišnih puteva), odgađa 
planiranu aktivnost te se javlja nadležnom obiteljskom liječniku. 


